Avancen les obres del Mercat Municipal
2025-07-24

L‘alcalde de Burjassot, Rafa García, va visitar, divendres passat, les obres de rehabilitació del Mercat Municipal, unes obres que van començar el passat mes de febrer i que avancen, sense pausa, amb l’objectiu que concloguen el més prompte possible. La visita va ser de caràcter tècnic per a conèixer de primera mà, juntament amb els tècnics i el responsable de Governació, Manuel Pérez Menero, l’estat actual del projecte.

Si bé les passades pluges, que es van perllongar durant tota una setmana, van ralentir el treball dels operaris, les obres no van parar i ara, amb la tornada del bon temps, avancen a bon ritme. Després del profund sanejament de tots els pilars que sustenten la coberta, ara s’ha començat amb la instal·lació de les soleres, el paviment de formigó sobre la superfície natural del Mercat.